title: 2014/815/EU: Sklep Evropskega parlamenta in Sveta z dne 22. oktobra 2014 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/003 ES/Aragon, strežba jedi in pijač, iz Španije)

text:
               20.11.2014

               SL

               Uradni list Evropske unije

               L 333/17

         SKLEP EVROPSKEGA PARLAMENTA IN SVETA
   z dne 22. oktobra 2014
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/003 ES/Aragon, strežba jedi in pijač, iz Španije)

      (2014/815/EU)

   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) in zlasti člena 15(4) Uredbe,
   ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (2) in zlasti člena 12 Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (3) in zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje podpore presežnim delavcem in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ki je predmet Uredbe (ES) št. 546/2009 Evropskega parlamenta in Sveta (4), ali nove svetovne finančne in gospodarske krize, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe (EU, Euratom) št. 1311/2013.

               (3)

               Španija je 21. februarja 2014 vložila vlogo za uporabo sredstev ESPG v zvezi s presežnimi delavci (5) v 661 podjetjih, ki delujejo v panogi, razvrščeni v oddelek 56 NACE po reviziji 2 (strežba jedi in pijač) (6), v Aragoniji na ravni NUTS 2 (ES24), ter jo dopolnila z dodatnimi informacijami, kakor je določeno v členu 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 960 000 EUR za vlogo, ki jo je vložila Španija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 960 000 EUR v sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 22. oktobra 2014

            Za Evropski parlament

            Predsednik

         M. SCHULZ

            Za Svet

            Predsednik

         B. DELLA VEDOVA

      (1)  UL L 347, 20.12.2013, str. 855.

      (2)  UL L 347, 20.12.2013, str. 884.

      (3)  UL C 373, 20.12.2013, str. 1.

      (4)  UL L 167, 29.6.2009, str. 26.

      (5)  V smislu člena 3(a) uredbe o ESPG.

      (6)  Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1).


title: Sklep Sveta 2005/765/SZVP z dne 3. oktobra 2005 o sklenitvi Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija v Acehu – NMA) in njenega osebja

text:
               29.10.2005

               SL

               Uradni list Evropske unije

               L 288/59

         SKLEP SVETA 2005/765/SZVP
   z dne 3. oktobra 2005
   o sklenitvi Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija v Acehu – NMA) in njenega osebja
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 9. septembra 2005 sprejel Skupni ukrep 2005/643/SZVP o Nadzorni misiji Evropske unije v Acehu (Indonezija) (Nadzorna misija v Acehu – NMA) (1).

               (2)

               V členu 7 Skupnega ukrepa je določeno, da se status osebja NMA v Indoneziji, skupaj z morebitnimi privilegiji, imunitetami in dodatnimi jamstvi, potrebnimi za dokončanje in neovirano izvajanje misije, določi v skladu s postopkom iz člena 24 Pogodbe.

               (3)

               V skladu s pooblastilom Sveta z dne 18. julija 2005 predsedstvu, ki mu po potrebi pomaga generalni sekretar/visoki predstavnik, da v primeru prihodnjih civilnih misij EU za krizno upravljanje začne pogajanja z državami gostiteljicami zaradi sklenitve sporazumov o statusu civilnih misij Evropske unije za krizno upravljanje na podlagi Vzorčnega sporazuma o statusu civilne misije Evropske unije za krizno upravljanje v državi gostiteljici (SOMA), je predsedstvo ob pomoči generalnega sekretarja/visokega predstavnika doseglo sporazum v obliki izmenjave pisem z indonezijsko vlado o nalogah, statusu, privilegijih in imunitetah NMA in njenega osebja.

               (4)

               Sporazum v obliki izmenjave pisem je treba odobriti v imenu Evropske unije –

         SKLENIL:
   Člen 1
   Sporazum v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija v Acehu – NMA) in njenega osebja se odobri v imenu Evropske unije.
   Besedilo sporazuma v obliki izmenjave pisem je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis sporazuma, ki zavezuje Evropsko unijo.
   Člen 3
   Ta sklep se objavi v Uradnem listu Evropske unije.
   Člen 4
   Ta sklep začne učinkovati z dnem sprejetja.

      V Luxembourgu, 3. oktobra 2005

            Za Svet

            Predsednik

         D. ALEXANDER

      (1)  UL L 234, 10.9.2005, str. 13.
    ---documentbreak---

               29.10.2005

               SL

               Uradni list Evropske unije

               L 288/60

         PREVOD
   SPORAZUM
   v obliki izmenjave pisem med Evropsko unijo in Indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija v Acehu – NMA) in njenega osebja
   Vaša ekscelenca,
   v čast mi je potrditi prejem vašega pisma z dne 14. septembra 2005 in njegovih prilog glede nalog, statusa, privilegijev in imunitet Nadzorne misije v Acehu (NMA), ki se glasi:
   „
         V zvezi z vašim pismom z dne 9. septembra 2005 imam čast potrditi naloge in mandat Nadzorne misije v Acehu (NMA), ki so določeni v odstavku 2 vašega pisma iz Priloge I.
         Rad bi vam tudi sporočil, da je za izpolnitev nalog NMA, ustanovljene v skladu z Memorandumom o soglasju (MoS) med Vlado Republike Indonezije in gibanjem za svobodni Aceh (GAM), podpisanim v Helsinkih 15. avgusta 2005 z namenom zagotoviti mirno, celovito in trajno rešitev problema v Acehu v okviru enotne Republike Indonezije, potreben pravni okvir.
         Zato mi je v čast predlagati takšen pravni okvir, ki bi urejal status, privilegije in imunitete NMA ter njenega osebja pri izpolnjevanju njunih nalog in ki je določen v Prilogi II. Kar se tiče indonezijske vlade ta pravni okvir temelji na indonezijskem zakonu št. 2 z dne 25. januarja 1982 o ratifikaciji Konvencije o posebnih misijah, podpisane v New Yorku leta 1969.
         Hvaležen bi vam bil, če bi lahko v imenu Evropske unije potrdili, da se strinjate s temi določbami, in tudi, da soglašate, da bodo to pismo in njegovi prilogi skupaj z vašim odgovorom tvorili pravno zavezujoč instrument med indonezijsko vlado in Evropsko unijo. Ta sporazum začne veljati na dan podpisa vašega odgovora. V primeru poznejšega prejetja vašega odgovora bo indonezijska vlada začela ta sporazum začasno uporabljati 15. septembra 2005. Sporazum je mogoče s skupnim soglasjem spremeniti, veljati pa preneha 15. marca 2006, razen če se ga sporazumno podaljša za obdobje največ 6 mesecev.
         Določbe, ki urejajo status, privilegije in imunitete NMA in njenega osebja, se uporabljajo vse do odhoda vsega osebja NMA iz Republike Indonezije in do končne poravnave morebitnih neporavnanih zahtevkov v skladu z oddelkom 16 Priloge II.
         Ekscelenca, prejmite prosim izraze mojega odličnega spoštovanja.
         S spoštovanjem,

               Javier SOLANA
               Yusril Ihza Mahendra
               Minister za zunanje zadeve, a.i.

         PRILOGA I
         Bruselj, 9. septembra 2005
         Spoštovani gospod minister,
         sklicujem se na vaše pismo z dne 12. julija 2005, ki poziva Evropsko unijo, naj sodeluje pri Nadzorni misiji v Acehu (NMA), in na moj odgovor z dne 22. julija 2005, ki potrjuje načelno strinjanje EU. Z veseljem vas obveščam, da je Svet EU 9. septembra 2005 sprejel skupni ukrep, ki določa pravni okvir za sodelovanje EU pri NMA.
         Glede na Memorandum o soglasju (MoS), ki je bil 15. avgusta 2005 podpisan med indonezijsko vlado in Gibanjem za svobodni Aceh, in glede na vzpostavitev Nadzorne misije v Acehu (NMA), želim potrditi, da bo NMA izvajala naslednje naloge:
         NMA bo nadzirala izpolnjevanje obvez, ki sta jih strani sprejeli v okviru MoS.
         NMA bo zlasti:

                     (a)

                     nadzirala demobilizacijo in predajo orožja GAM;

                     (b)

                     nadzirala premestitev paravojaških sil in pripadnikov parapolicijskih enot;

                     (c)

                     nadzirala ponovno vključitev aktivnih članov GAM;

                     (d)

                     nadzirala spoštovanje človekovih pravic in nudila pomoč na tem področju;

                     (e)

                     nadzirala postopek spreminjanja zakonodaje;

                     (f)

                     odločala o spornih primerih amnestije;

                     (g)

                     preiskovala in odločal o pritožbah in domnevnih kršitvah MoS;

                     (h)

                     vzpostavila in vzdrževala povezave in tesno sodelovanje med vpletenimi stranmi.

               Predlagam, da se, če je to potrebno, o izvedbenih določbah sporazumejo vodja misije NMA in predstavniki vaše vlade.
         Zaradi tega in po posvetovanju z našimi predstavniki vas pozivam k izmenjavi pisem glede statusa, privilegijev in imunitet NMA in njenega osebja.
         Veselim se nadaljnjega tesnega sodelovanja z vami in vašo vlado.
         Prejmite, prosim, izraze mojega odličnega spoštovanja.
         S spoštovanjem,

            Javier SOLANA

         PRILOGA II
         Določbe o statusu, privilegijih in imunitetah Nadzorne misije v Acehu (NMA)
          1.   V pravnem okviru NMA se uporabljajo naslednje opredelitve pojmov

                     (a)

                     ‚NMA‘ oziroma ‚misija‘ pomeni Nadzorno misijo v Acehu v provinci Nanggroe Aceh Darussalam, ustanovljeno s strani Evropske unije in sodelujočih držav ASEAN-a v skladu z Memorandumom o soglasju med vlado Republike Indonezije in gibanjem za svobodni Aceh (GAM), podpisanim v Helsinkih 15. avgusta 2005, vključno z njenimi sestavnimi deli, elementi, sedežem, osebjem in objekti, razporejenimi na ozemlju Republike Indonezije in dodeljenimi NMA;

                     (b)

                     ‚vodja misije‘ pomeni vodjo misije NMA;

                     (c)

                     ‚osebje NMA‘ pomeni vodjo misije/glavnega namestnika vodje misije, osebje, ki ga začasno dodelijo države članice EU, druge evropske države in sodelujoče države ASEAN-a, mednarodno osebje, pogodbeno zaposleno pri NMA, razporejeno z namenom priprave, podpore in izvajanja misije, ter osebje, ki ga v okviru misije pošilja država pošiljateljica ali institucija EU. Ne vključuje pogodbenih dobaviteljev ali lokalnega osebja;

                     (d)

                     ‚sedež‘ pomeni glavni sedež NMA v Banda Acehu;

                     (e)

                     ‚država pošiljateljica‘ pomeni katero koli državo članico EU, druge evropske države ali sodelujoče države ASEANA-a, ki so dodelile osebje misiji NMA;

                     (f)

                     ‚objekti‘ pomenijo vse stavbe, prostore in zemljišča, potrebne za izvajanje dejavnosti NMA ter za nastanitev osebja NMA;

                     (g)

                     ‚lokalno osebje‘ pomeni državljane Republike Indonezije ali osebe, ki imajo tam stalno prebivališče.

                2.   Splošne določbe

                     (a)

                     NMA in osebje NMA spoštujeta suverenost, ozemeljsko celovitost, nacionalno enotnost in politično neodvisnost Republike Indonezije v skladu z Ustanovno listino Združenih narodov.

                     (b)

                     NMA in osebje NMA dosledno ohranjata nepristranskost, objektivnost in neodvisnost pri vodenju svojega mandata in nalog ter spoštujeta nacionalne zakone in predpise Republike Indonezije, vključno z lokalnimi zakoni in predpisi province Nanggroe Aceh Darussalam.

                     (c)

                     Pri izvajanju svoje misije se osebje NMA vzdrži vsakršnih dejavnosti, ki niso združljive z naravo in namenom misije. Takšno osebje ne sme nositi orožja.

                     (d)

                     NMA svoje funkcije izvaja avtonomno. Država gostiteljica spoštuje enotni značaj NMA.

                     (e)

                     Vodja misije redno obvešča ministrstvo za zunanje zadeve o številu in imenih osebja, ki se zdi potrebno za zagotovitev nepristranskega, objektivnega in verodostojnega nadzorovanja celotne izvedbe MoS med indonezijsko vlado in gibanjem za svobodni Aceh.

                3.   Identifikacija

                     (a)

                     Osebje NMA prejme in se izkaže z izkaznico NMA, ki jo mora vedno nositi s seboj. NMA ustreznim organom indonezijske vlade pošlje vzorec izkaznice NMA.

                     (b)

                     Vozila in druga prevozna sredstva, ki jih uporablja osebje NMA, morajo biti označena z znakom NMA in prijavljena pri lokalni policiji. Ta prevozna sredstva sme uporabljati le osebje NMA in lokalno osebje, zaposleno pri misiji.

                     (c)

                     NMA ima pravico, da na svojem glavnem sedežu in območnih uradih ter na drugih objektih skupaj z zastavo Republike Indonezije izobesi zastavo Evropske unije in sodelujočih držav ASEAN-a. Znak NMA se lahko pojavlja v prostorih misije NMA, na njenih vozilih in civilnih oblačilih, če tako odloči vodja misije.

                4.   Vstopne/izstopne točke in gibanje na ozemlju države gostiteljice

                     (a)

                     Osebje NMA ter premoženje in prevozna sredstva NMA vstopajo v Republiko Indonezijo in izstopajo iz nje prek uradnih vstopnih in izstopnih mejnih prehodov, morskih pristanišč in mednarodnih zračnih koridorjev. Izjeme za zdravstvene in nujne evakuacije so predmet določb iz oddelka 19.

                     (b)

                     Indonezijska vlada misiji NMA in osebju NMA olajša vstop in izstop z ozemlja Republike Indonezije, vključno z izdajanjem potrebnih dovoljenj za bivanje na ozemlju Republike Indonezije za čas trajanja misije. Z izjemo pregleda potnih listin ob vstopu na ozemlje Republike Indonezije in izstopu z njega za osebje NMA z izkaznico iz oddelka 3(a) ne veljajo predpisi o potnih listinah, carinski kontroli, vizumih in priseljevanju niti kakršna koli druga oblika nadzora v zvezi s priseljevanjem na ozemlju Republike Indonezije.

                     (c)

                     Za osebje NMA se ne uporabljajo predpisi Republike Indonezije o registraciji in nadzoru tujcev, vendar to osebje ne pridobi pravic do stalnega prebivališča ali bivališča na ozemlju Republike Indonezije.

                     (d)

                     Premoženje in prevozna sredstva NMA, ki vstopajo na ozemlje Republike Indonezije, ga prečkajo ali zapuščajo v okviru NMA, so oproščena predložitve seznama inventarja ali druge carinske dokumentacije ter kakršnih koli inšpekcijskih pregledov, razen v primeru upravičenega suma, da vsebujejo izdelke, ki so v Republiki Indoneziji prepovedani z zakonom ali zanje veljajo predpisi o karanteni. Takšen inšpekcijski pregled se izvede samo v prisotnosti pooblaščenega predstavnika NMA.

                     (e)

                     Člani osebja NMA lahko vozijo motorna vozila ter upravljajo plovila in letala, če imajo ustrezno veljavno državno ali mednarodno vozniško dovoljenje, dovoljenje za upravljanje ladij oziroma pilotsko licenco. Indonezijska vlada takšna dovoljenja in potrdila priznava kot veljavna brez plačila dajatev ali pristojbin.

                     (f)

                     Za vozila in zrakoplove, ki se uporabljajo za namene misije, ne veljajo zahteve glede lokalnih dovoljenj ali registracije. Še naprej se uporabljajo ustrezni mednarodni ter nacionalni standardi in predpisi o preletih, pristajanju in kontroli zračnega prometa. Po potrebi se uvedejo izvedbene določbe v skladu z oddelkom 19.

                     (g)

                     NMA in osebje NMA imata skupaj z vozili, zrakoplovi ali drugimi prevoznimi sredstvi, opremo in potrebščinami pravico do svobodnega in neoviranega gibanja po vsej provinci Nanggroe Aceh Darussalam in na ostalih delih ozemlja Republike Indonezije ob upoštevanju indonezijskih zakonov in predpisov o conah, kamor je vstop prepovedan oziroma nadzorovan zaradi nacionalne varnosti.

                     (h)

                     Osebje NMA in lokalno osebje, zaposleno pri NMA, na svojih službenih poteh za namene misije lahko uporablja ceste, mostove, trajekte, letališča in pristanišča brez plačila carin, pristojbin, cestnin, dajatev ali drugih stroškov, z izjemo storitev, ki jih zagotavlja zasebni sektor. NMA ni oproščena razumnih izdatkov za naročene in opravljene storitve, če isti pogoji veljajo za storitve, opravljene za osebje Republike Indonezije.

                5.   Privilegiji in imunitete, ki jih indonezijska vlada zagotavlja NMA

                     (a)

                     Objekti NMA so nedotakljivi. Zastopniki indonezijske vlade imajo dostop vanje le z dovoljenjem vodje misije.

                     (b)

                     Objekti NMA, oprema in drugo premoženje v njih ter pripadajoča prevozna sredstva ne morejo biti predmet preiskav, zasegov, zaplemb ali izvršb.

                     (c)

                     Lastnina in premoženje NMA uživata imuniteto pred vsakršno obliko pravnih postopkov, ne glede na to, kje se nahajata in kdo ju poseduje.

                     (d)

                     Arhivi in dokumenti NMA, vključno z multimedijsko podporo bodisi v konvencionalni bodisi v digitalni obliki, so nedotakljivi zmeraj in povsod.

                     (e)

                     Uradna korespondenca NMA je nedotakljiva. Uradna korespondenca pomeni vso korespondenco, ki se nanaša na misijo in njene naloge.

                     (f)

                     Indonezijska vlada priznava dajatev prost uvoz in izvoz, kot tudi oprostitev notranjih davkov na izdelke, lastnino, material in opremo, uvoženo oziroma pridobljeno v državi gostiteljici s strani članov osebja NMA ali za njihovo uporabo v zvezi z opravljanjem uradnih dolžnosti.

                     (g)

                     Indonezijska vlada dovoli vnos izdelkov, potrebnih za misijo, in jih oprosti plačila vseh carinskih dajatev, pristojbin, cestnin, davkov in podobnih dajatev, z izjemo stroškov za skladiščenje, prevoze in druge opravljene storitve.

                6.   Privilegiji in imunitete, ki jih indonezijska vlada zagotavlja osebju NMA

                     (a)

                     Osebju NMA se ne sme na kakršen koli način odvzeti prostosti, prav tako ne sme biti pridržano.

                     (b)

                     Dokumenti, korespondenca in lastnina osebja NMA uživajo nedotakljivost, razen v primeru izvršilnih ukrepov, dovoljenih v skladu z oddelkom 6(f).

                     (c)

                     Osebje NMA v vseh okoliščinah uživa imuniteto pred kazensko jurisdikcijo Republike Indonezije. Imuniteto pred kazensko jurisdikcijo lahko osebju NMA odvzame država pošiljateljica ali zadevna institucija EU, odvisno od primera. Takšen odvzem mora biti vedno izrecen.

                     (d)

                     Osebje NMA uživa imuniteto pred civilno in upravno jurisdikcijo Republike Indonezije za izrečene ali zapisane besede in za vsa dejanja, povezana z izvajanjem uradnih dolžnosti. V primeru civilnega postopka proti osebju NMA pred katerim koli sodiščem Republike Indonezije morata biti o tem nemudoma obveščena vodja misije in pristojni organ države pošiljateljice ali institucija EU. Pred začetkom postopka na sodišču morata vodja misije in pristojni organ države pošiljateljice ali institucija EU sodišču potrditi, ali je osebje NMA zadevno dejanje izvršilo pri opravljanju uradnih dolžnosti. Če je bilo dejanje izvršeno pri opravljanju uradnih dolžnosti, se postopek ne začne. Če dejanje ni bilo izvršeno pri opravljanju uradnih dolžnosti, se postopek lahko nadaljuje. Potrditev s strani vodje misije in pristojnega organa države pošiljateljice ali institucije EU je za jurisdikcijo Republike Indonezije obvezujoča in ji ta ne more ugovarjati. Če postopek sproži osebje NMA, se to ne more sklicevati na imuniteto pred jurisdikcijo glede katerega koli nasprotnega tožbenega predloga, neposredno povezanega z glavnim tožbenim predlogom.

                     (e)

                     Osebju NMA ni treba pričati.

                     (f)

                     V zvezi s člani osebja NMA se ne smejo izvajati nobeni izvršilni ukrepi, razen v primerih, če je proti njim sprožen civilni postopek, ki ni povezan z njihovimi uradnimi dolžnostmi. Lastnina osebja NMA, za katero vodja misije potrdi, da je potrebna za izvajanje uradnih dolžnosti, ne sme biti zasežena na podlagi izvršitve sodbe, sklepa ali odredbe. V civilnih postopkih za osebje NMA ne veljajo nobene omejitve osebne svobode ali drugi prisilni ukrepi.

                     (g)

                     Imuniteta osebja NMA pred jurisdikcijo Republike Indonezije ne pomeni tudi imunitete pred jurisdikcijo zadevne države pošiljateljice.

                     (h)

                     Glede opravljanja dolžnosti za NMA za osebje NMA ne veljajo določbe o socialni varnosti, ki veljajo v Republiki Indoneziji.

                     (i)

                     Osebje NMA je v Republiki Indoneziji oproščeno vseh oblik obdavčitve plač in prejemkov, ki mu jih izplačuje NMA ali država pošiljateljica, kot tudi obdavčitve dohodka, ki ga prejme zunaj Republike Indonezije.

                     (j)

                     Indonezijska vlada v skladu s prejetimi zakoni in predpisi dovoli vnos izdelkov za osebno uporabo osebja NMA in zanje odobri oprostitev plačila vseh carinskih dajatev, davkov in podobnih dajatev, z izjemo stroškov za skladiščenje, prevoze in podobne storitve. Indonezijska vlada prav tako dovoli izvoz teh izdelkov. V zvezi s storitvami in blagom, kupljenim na domačem trgu, je osebje NMA oproščeno plačila DDV in drugih davkov v skladu z zakoni Republike Indonezije.

                     (k)

                     Osebne prtljage osebja NMA se ne sme pregledati, razen v primeru upravičenega suma, da vsebuje izdelke, ki niso namenjeni osebni rabi osebja NMA, ali izdelke, katerih uvoz ali izvoz je v Republiki Indoneziji prepovedan z zakonom ali se nadzoruje s predpisi o karanteni. Takšen pregled se lahko izvede samo v prisotnosti zadevnega osebja NMA ali pooblaščenega predstavnika NMA.

                7.   Lokalno osebje
         Člani lokalnega osebja, ki so državljani države gostiteljice ali imajo tam stalno prebivališče, uživajo privilegije in imunitete le v obsegu, ki ga dopušča Republika Indonezija. Vendar pa mora Republika Indonezija izvajati svojo jurisdikcijo nad temi osebami na tak način, da to ne vpliva na izvajanje nalog misije.
          8.   Kazenska jurisdikcija
         Pristojni organi države pošiljateljice imajo glede svojega osebja, za katerega velja ustrezna zakonodaja države pošiljateljice, na ozemlju države gostiteljice pravico izvajati kazensko jurisdikcijo in disciplinska pooblastila, ki jim jih daje zakonodaja države pošiljateljice.
          9.   Varnost

                     (a)

                     Indonezijska vlada s svojimi lastnimi zmogljivostmi prevzema polno odgovornost za varnost osebja NMA.

                     (b)

                     V ta namen indonezijska vlada sprejme vse potrebne ukrepe za zaščito, varstvo in varnost misije NMA in osebja NMA. O vseh posebnih določbah, ki jih predlaga indonezijska vlada, se je pred njihovim izvajanjem treba dogovoriti z vodjo misije.

                     (c)

                     Zdravniško evakuacijo osebja NMA lahko z večjih letališč zagotovijo zasebni pogodbeniki; vendar so za zdravniško evakuacijo s terenov v provinci Nanggroe Aceh Darussalam do večjih letališč odgovorne varnostne sile indonezijske vlade. V nujnih primerih in s predhodnim obvestilom organov indonezijske vlade lahko zdravniško evakuacijo z lokalnih terenov do večjih letališč opravi pogodbenik NMA. Zdravniško osebje indonezijske vlade ima lahko v postopku evakuacije spremljevalno vlogo.

               10.   Oblačila
         Osebje NMA nosi civilna oblačila z razvidno razpoznavno oznako NMA v skladu s pravili, ki jih izda vodja misije.
         11.   Sodelovanje ter dostop do informacij in medijev

                     (a)

                     Indonezijska vlada zagotovi popolno sodelovanje in podporo misiji ter osebju NMA.

                     (b)

                     Če je potrebno za izvedbo misije in pomembno za naloge NMA, država gostiteljica na prošnjo poskrbi za učinkovit dostop osebja NMA do:

                                 —

                                 stavb, objektov, lokacij in uradnih vozil, ki so v pristojnosti države gostiteljice,

                                 —

                                 dokumentov, gradiva in informacij, ki so v njeni pristojnosti.

                           Po potrebi se sklenejo dodatni dogovori iz oddelka 19.

                     (c)

                     Vodja misije in indonezijska vlada se redno posvetujeta in sprejemata ustrezne ukrepe za zagotovitev tesnih in vzajemnih povezav na vseh ustreznih ravneh. Indonezijska vlada lahko pri NMA imenuje uradnika za zvezo.

                     (d)

                     Vodja misije ima prost dostop do lokalnih, nacionalnih in mednarodnih predstavnikov medijev in lahko svobodno izraža svoje mnenje v zvezi z dejavnostmi NMA in izvedbo misije. Neoviran dostop do vodje misije oziroma njegovega predstavnika se omogoči tudi medijem.

                     (e)

                     Vodja misije ima pravico do uporabe in dostopa do razpoložljivih radiotelevizijskih sistemov in organizacij in/ali pravico, da svoje sporočilo oblikuje in razpošlje na lasten način, da bi obvestil ustrezne kroge v provinci Nanggroe Aceh Darussalam v okviru svoje misije v skladu z dogovorom z ustreznimi radiotelevizijskimi in medijskimi operaterji.

                     (f)

                     NMA ima po indonezijskih zakonih in predpisih pravno sposobnost, da lahko učinkovito izpolnjuje svoje naloge, zlasti da lahko odpre bančne račune in pridobiva premičnine in nepremičnine ali z njimi razpolaga ter da je lahko stranka v pravnih postopkih.

               12.   Podpora indonezijske vlade in sklepanje pogodb

                     (a)

                     Indonezijska vlada je NMA pripravljena nuditi pomoč pri iskanju primernih objektov, če jo za to zaprosi.

                     (b)

                     Indonezijska vlada brezplačno zagotovi potrebne razpoložljive objekte v svoji lasti, če NMA zanje zaprosi zaradi vodenja upravnih in operativnih dejavnosti.

                     (c)

                     Indonezijska vlada v mejah svojih sredstev in zmogljivosti pomaga pri pripravi, vzpostavitvi ter izvedbi in podpori misije, vključno s skupnimi prostori in opremo za strokovnjake NMA.

                     (d)

                     Pomoč in podpora indonezijske vlade misiji se zagotavljata pod enakimi pogoji kakor pomoč in podpora osebju indonezijske vlade.

                     (e)

                     Zakonodaja, na podlagi katere NMA v Republiki Indoneziji sklepa pogodbe, se določi v zadevnih pogodbah.

               13.   Spreminjanje objektov

                     (a)

                     Misiji NMA se dovoli graditi, spreminjati ali kako drugače prilagajati objekte, če ji tako narekujejo operativne zahteve, in po posvetovanju s pristojnimi indonezijskimi organi. Vsak ugovor s strani pristojnih indonezijskih organov se nemudoma sporoči misiji NMA.

                     (b)

                     Indonezijska vlada za takšne gradnje, spremembe ali prilagoditve od NMA ne more zahtevati odškodnine.

               14.   Umrli člani osebja NMA

                     (a)

                     Vodja misije ima pravico poskrbeti in urediti vse potrebno za repatriacijo umrlih članov osebja NMA, skupaj z osebno lastnino umrle osebe.

                     (b)

                     Na umrlem članu osebja NMA ni mogoče opraviti obdukcije brez soglasja zadevne države in prisotnosti predstavnika NMA in/ali zadevne države.

                     (c)

                     Indonezijska vlada in NMA v največji možni meri sodelujeta, da zagotovita čimprejšnjo repatriacijo umrle osebe.

               15.   Komunikacije

                     (a)

                     NMA ima pravico do uporabe opreme, ki je potrebna za opravljanje njenih nalog, na primer zemljevidov in navigacijskega orodja, opreme za opazovanje, kamer, video snemalnikov in druge podobne primerne opreme.

                     (b)

                     NMA lahko namesti radijske oddajnike in sprejemnike ter satelitske sisteme in z njimi upravlja. NMA in pristojni organi indonezijske vlade med seboj sodelujejo, da bi se izognili sporom glede uporabe ustreznih frekvenc. Indonezijska vlada brezplačno zagotovi dostop do frekvenčnega spektra.

                     (c)

                     NMA ima za namene izvajanja operacije in v posvetovanju z indonezijskimi organi pravico do neomejenih komunikacij po radijskih valovih (vključno s satelitskimi, mobilnimi in ročnimi radijskimi napravami), prek telefonov, telegrafov, telefaksov in drugih sredstev, kakor tudi pravico namestiti naprave, potrebne za vzdrževanje internih komunikacij in komunikacij med objekti NMA, vključno s polaganjem kablov in zemeljskih napeljav.

                     (d)

                     NMA lahko ustrezno prilagodi svoje prostore za dostavo in pošiljanje pošte NMA in/ali osebju NMA.

               16.   Odškodninski zahtevki za primere smrti, telesnih poškodb, škode in izgube

                     (a)

                     Indonezijska vlada, države pošiljateljice, NMA in osebje NMA niso odgovorni za kakršno koli škodo ali izgubo civilne ali vladne lastnine, povezane s potrebami operacije ali nastale zaradi dejavnosti v zvezi s civilnimi nemiri ali zaščito NMA.

                     (b)

                     Da bi dosegli poravnavo, je treba odškodninske zahtevke za primere škode ali izgube civilne ali vladne lastnine, ki ni zajeta v odstavku 1, ter odškodninske zahtevke za primere smrti ali poškodb oseb ter škode ali izgube lastnine NMA poslati NMA prek pristojnih organov Indonezijske vlade, če so škodo utrpele pravne ali fizične osebe Republike Indonezije, v primeru da je bila oškodovana NMA oziroma njeno osebje, pa se zahtevke pošlje pristojnim organom Republike Indonezije. Odškodninski zahtevki se lahko nanašajo na pogodbeno kot tudi nepogodbeno odgovornost.

                     (c)

                     Če ni mogoče doseči poravnave, je treba zahtevek predložiti komisiji za odškodninske zahtevke, ki je sestavljena iz enakega števila predstavnikov NMA in predstavnikov indonezijske vlade. Rešitev zahtevka se doseže s skupnim dogovorom.

               17.   Zveze in spori

                     (a)

                     Vsa vprašanja v zvezi z uporabo teh določb skupaj obravnavajo predstavniki NMA in pristojni organi indonezijske vlade.

                     (b)

                     Če predhodno ni mogoče doseči poravnave, se spori v zvezi z razlago ali uporabo teh določb rešujejo izključno po diplomatski poti.

               18.   Druge določbe

                     (a)

                     Kadar se te določbe nanašajo na privilegije, imunitete in pravice NMA in osebja NMA, je indonezijska vlada odgovorna za to, da jih njeni lokalni organi ustrezno izvajajo in spoštujejo.

                     (b)

                     Nobena od teh določb nima namena in je ni mogoče razlagati kot odstopanje od pravic, ki so sicer priznane državam pošiljateljicam.

               19.   Izvedbeni dogovori
         Za namene izvajanja teh določb lahko vodja misije in upravni organi indonezijske vlade sklenejo ločene dogovore o operativnih, upravnih in tehničnih zadevah.
      “
   V čast mi je v imenu Evropske unije potrditi, da je vsebina vašega pisma in njegovih prilog sprejemljiva za Evropsko unijo ter da bodo v skladu z vašim predlogom to pismo in njegovi prilogi skupaj z vašim odgovorom tvorili pravno zavezujoč instrument. V skladu z navedbo v vašem pismu začne ta instrument veljati na dan podpisa tega pisma. Obenem bi se ob tej priložnosti želel zahvaliti indonezijski vladi, ker je privolila, da bo začela začasno uporabljati ta instrument 15. septembra 2005.
   Hvaležen vam bom, če boste potrdili prejem tega pisma.
   Prejmite, prosim, izraze mojega odličnega spoštovanja.

      Javier SOLANA

      c.c: Dr. N. Hassan Wirajuda
      Minister for Foreign Affairs


title: Sklep št. 848/2004/ES evropskega parlamenta in Sveta z dne 29. aprila 2004 o akcijskem programu Skupnosti za spodbujanje organizacij, ki so dejavne na evropski ravni na področju enakosti moških in žensk

text:
Pomembno pravno obvestilo

|

32004D0848

Uradni list L 157 , 30/04/2004 str. 0018 - 0032

		Sklep št. 848/2004/ES evropskega parlamenta in Svetaz dne 29. aprila 2004o akcijskem programu Skupnosti za spodbujanje organizacij, ki so dejavne na evropski ravni na področju enakosti moških in ženskEVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti člena 13(2) Pogodbe,ob upoštevanju predloga Komisije,ob upoštevanju mnenja Evropskega ekonomsko-socialnega odbora [1],v skladu s postopkom, določenim v členu 251 Pogodbe [2],ob upoštevanju naslednjega:(1) Načelo enakosti moških in žensk je temeljno načelo prava Skupnosti, opredeljeno v členu 2 in členu 3(2) Pogodbe ter pojasnjeno s sodno prakso Sodišča Evropskih skupnosti. V skladu s Pogodbo je enakost moških in žensk ena od posebnih nalog in ciljev Skupnosti in Skupnost mora aktivno spodbujati to enakost na vseh področjih delovanja Skupnosti.(2) Člen 13(1) Pogodbe dodeljuje Svetu pristojnost, da sprejme ustrezne ukrepe za boj proti vsaki diskriminaciji, ki temelji med drugim na spolu. V skladu s členom 13(2) mora Svet pri sprejemanju spodbujevalnih ukrepov Skupnosti, razen pri kakršnemkoli usklajevanju zakonov in drugih aktov držav članic, za spodbujanje delovanja držav članic v smeri doseganja tega cilja ravnati v skladu s postopkom iz člena 251 Pogodbe.(3) Člen 21 Listine Evropske unije o temeljnih pravicah prepoveduje vsako diskriminacijo na podlagi spola in člen 23 opredeljuje načelo enakosti moških in žensk na vseh področjih.(4) Izkušnje z ukrepi na ravni Skupnosti so pokazale, da spodbujanje enakosti spolov v praksi zahteva kombinacijo ukrepov ter zlasti zakonodaje in praktičnega delovanja, ki naj se medsebojno krepita.(5) Bela knjiga Komisije o evropski upravi zagovarja sodelovanje državljank in državljanov pri oblikovanju in izvajanju politike, vključevanje civilne družbe in organizacij civilne družbe ter učinkovitejša in preglednejša posvetovanja zainteresiranih strank.(6) Na četrti svetovni konferenci o ženskah v Pekingu so bila 15. septembra 1995 sprejeta deklaracija in izhodišča za ukrepanje, ki so pozvala vlade, mednarodno skupnost in civilno družbo, naj sprejmejo strateške ukrepe za odpravo tako diskriminacije žensk kot tudi ovir za enakost spolov.(7) Z Odločbo 2001/51/ES [3] je Svet določil akcijski program Skupnosti v zvezi z okvirno strategijo Skupnosti za enakost spolov. Ti ukrepi morajo biti dopolnjeni s podpornimi ukrepi na vseh zadevnih področjih.(8) Proračunski postavki A-3037 (št. ABB 040501) in A-3046 (št ABB 040503) splošnega proračuna Evropske unije za leto 2003 in pretekla leta sta bili namenjeni podpori Evropskega ženskega lobija in ženskih organizacij, ki se ukvarjajo s spodbujanjem enakosti moških in žensk.(9) Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [4], v nadaljevanju besedila "Finančna uredba" zahteva sprejetje temeljnega akta za obstoječe podporne ukrepe, ki je v skladu z njenimi določbami.(10) Dejavnosti nekaterih organizacij pomagajo pri spodbujanju enakosti spolov, zlasti v primeru ukrepov Skupnosti, posebej namenjenih ženskam.(11) Zlasti Evropski ženski lobi, ki zajema večino ženskih organizacij v 15 državah članicah in ima prek 3000 članic, ima pomembno vlogo pri spodbujanju, spremljanju in širjenju ukrepov Skupnosti, namenjenih ženskam, s ciljem doseči enakost moških in žensk. Njegova dejavnost je v splošnem interesu Skupnosti.(12) Torej je treba sprejeti strukturni program, da se takšnim organizacijam zagotovi finančna pomoč v obliki dotacije za poslovanje za dejavnosti s ciljem splošnega evropskega interesa na področju enakosti spolov ali v obliki določenih dotacij za nekatere ukrepe za dejavnosti s ciljem, ki je sestavni del politike Evropske unije na tem področju.(13) Ta program zajema široko geografsko območje glede na to, da je bila dne 16. aprila 2003 podpisana nova Pristopna pogodba in da Sporazum o Evropskem gospodarskem prostoru (EGP) predvideva močnejše sodelovanje na področju enakosti spolov med Evropsko skupnostjo in njenimi državami članicami na eni strani ter državami Evropskega združenja za prosto trgovino (EFTA) na drugi. Sporazum EGP določa postopke za sodelovanje držav Efte, podpisnice Sporazuma, v programih Skupnosti na tem področju. Nadalje se lahko ta program razširi za sodelovanje Romunije in Bolgarije v skladu s pogoji, določenimi v njunih Evropskih sporazumih, v njunih Dodatnih protokolih in v zadevnih sklepih Pridružitvenih svetov, ter za sodelovanje Turčije v skladu s pogoji, določenimi v Okvirnem sporazumu med Evropsko skupnostjo in Republiko Turčijo o splošnih načelih sodelovanja Republike Turčije v programih Skupnosti [5].(14) Pri določanju postopkov za dodelitev takšne pomoči je treba upoštevati posebno naravo organizacij, dejavnih na evropski ravni na področju spodbujanja enakosti moških in žensk.(15) Ta sklep določa za celotno trajanje programa finančni okvir, ki je v smislu točke 33 Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskih postopkov [6] glavni referenčni okvir za proračunski organ med letnim proračunskim postopkom.(16) Skupna izjava Evropskega parlamenta, Sveta in Komisije z dne 24. novembra 2003 o temeljnih aktih za dodeljevanje pomoči predvideva, da se prehodne določbe v zvezi z obdobjem upravičenosti izdatkov izjemoma vključijo v ta program,SKLENILA:Člen 1Cilj programa1. S tem sklepom je vzpostavljen akcijski program Skupnosti (v nadaljnjem besedilu "program") za spodbujanje organizacij, ki so dejavne na evropski ravni na področju enakosti moških in žensk.2. Splošni cilj programa je podpirati dejavnosti organizacij, katerih redni program dela ali posebni ukrepi so v splošnem interesu Skupnost na področju enakosti moških in žensk ali ki si prizadevajo dosegati cilj, ki je sestavni del politike Evropske unije na tem področju.3. Program se začne 1. januarja 2004 in se konča 31. decembra 2005.Člen 2Dostop do programa1. Za upravičenost do pomoči mora organizacija, dejavna na evropski ravni na področju spodbujanja enakosti moških in žensk, izpolnjevati določbe, opredeljene v Prilogi, in njene dejavnosti morajo:(a) prispevati k razvoju in izvajanju ukrepov Skupnosti za spodbujanje enakosti moških in žensk;(b) biti v skladu z načeli in predpisi, ki urejajo ukrepe Skupnosti na področju politike enakosti moških in žensk;(c) biti nadnacionalnega značaja.2. Zadevna organizacija mora biti pravno ustanovljena več kot leto dni in bodisi delovati samostojno ali v obliki različnih koordiniranih združenj.Člen 3Sodelovanje tretjih državPoleg organizacij, ustanovljenih v državah članicah, je sodelovanje v programu odprto za organizacije, dejavne na evropski ravni na področju enakosti moških in žensk, ki so ustanovljene v:(a) državah pristopnicah, ki so podpisale Pristopno pogodbo dne 16. aprila 2003;(b) državah Efte/EGS, v skladu s pogoji, določenimi v Sporazumu EGP;(c) Romuniji in Bolgariji, za kateri se pogoji sodelovanja določijo v skladu z ustreznima Evropskima sporazumoma, njunimi dodatnimi protokoli in sklepi zadevnih Pridružitvenih svetov;(d) Turčiji, za katero se pogoji sodelovanja določijo v skladu z Okvirnim sporazumom med Evropsko skupnostjo in Republiko Turčijo o splošnih načelih sodelovanja Republike Turčije v programih Skupnosti.Člen 4Izbira prejemnikov dotacij1. Dotacije za poslovanje se dodelijo neposredno prejemnikom iz točke 2.1 Priloge.2. Posebna merila, določena v Prilogi, morajo biti upoštevana pri dodelitvi dotacij za poslovanje na podlagi rednega programa dela ali pri dodelitvi dotacije za posebni ukrep organizaciji s ciljem splošnega evropskega interesa, ki je sestavni del politike Evropske unije na področju spodbujanja enakosti moških in žensk. Organizacije, upravičene do dotacij na podlagi točk 2.2 in 2.3 Priloge, se izberejo po pozivu za zbiranje predlogov.Člen 5Dodelitev dotacije1. Dotacije za poslovanje, dodeljene na podlagi točk 2.1 in 2.2 Priloge organizacijam, dejavnim na evropski ravni na področju spodbujanja enakosti moških in žensk, ne smejo obsegati več kot 80 % vseh upravičenih izdatkov v koledarskem letu, za katero je dodeljena dotacija.2. Na podlagi člena 113(2) Finančne uredbe in zaradi narave organizacij, zajetih v tem sklepu, se za dotacije, dodeljene v skladu s tem programom, upoštevajo odstopanja od načela zmanjševanja.Člen 6Finančne določbe1. Finančni okvir za izvajanje programa za obdobje od 2004 do 2005 je 2,2 milijonov evrov.2. Letna dodeljena proračunska sredstva odobri proračunski organ v mejah finančne perspektive.Člen 7Prehodne določbeZa dotacije, dodeljene v letu 2004, se lahko obdobje upravičenosti izdatka začne 1. januarja 2004, če izdatek ni nastal pred datumom vložitve vloge za dotacijo, ali pred datumom začetka proračunskega leta prejemnika. V letu 2004 se lahko v primeru prejemnikov, katerih proračunsko leto se začne pred 1. marcem, upošteva izjema pri obveznosti podpisa sporazuma o finančni pomoči v roku štirih mesecev po začetku proračunskega leta upravičenca, kakor navedeno v členu 112(2) Finančne uredbe. V tem primeru se sporazum o finančni podpori podpiše najkasneje 30. junija 2004.Člen 8Spremljanje stanja in vrednotenjeKomisija Evropskemu parlamentu in Svetu predloži končno poročilo o doseganju ciljev programa najkasneje do 31. decembra 2006. To poročilo temelji na rezultatih, pridobljenih od prejemnikov, in ocenjuje zlasti njihovo učinkovitost pri doseganju rezultatov, opredeljenih v členu 1 in v Prilogi.Člen 9Začetek veljavnostiTa sklep začne veljati dan po objavi v Uradnem listu Evropske unije.Uporablja se od 1. januarja 2004.V Strasbourgu, 29. aprila 2004Za Evropski parlamentPredsednikP. CoxZa SvetPredsednikM. Mc Dowell[1] UL C 80, 30.3.2004, str. 115[2] Mnenje Evropskega parlamenta z dne 20. novembra 2003 (še ni objavljeno v Uradnem listu), Skupno stališče Sveta z dne 6. februarja 2004 (UL C 95 E, 20.4.2004, str. 1), Stališče Evropskega parlamenta z dne 30. marca 2004 (še ni objavljeno v Uradnem listu) in Sklep Sveta z dne 20. aprila 2004.[3] UL L 17, 19.1.2001, str. 22.[4] UL L 248, 16.9.2002, str. 1.[5] UL L 61, 2.3.2002, str. 29.[6] UL C 172, 18.6.1999, str. 1. Sporazum, spremenjen s Sklepom 2003/429/ES Evropskega parlamenta in Sveta (UL L 147, 14.6.2003, str. 25).--------------------------------------------------PRILOGA1. Dejavnosti, ki jih je treba podpiratiSplošni cilj, opredeljen v členu 1, je krepiti dejavnosti Skupnosti na področju enakosti moških in žensk ter učinkovitost teh dejavnosti s finančno podporo organizacijam, ki so dejavne na evropski ravni na področju enakosti moških in žensk, vključno z Evropskim ženskim lobijem.1.1 Dejavnosti organizacij, ki delujejo za spodbujanje enakosti moških in žensk, kar lahko pripomore h krepitvi in povečanju učinkovitosti ukrepov Skupnosti, bodo obsegale naslednje:- zastopanje zainteresiranih strank na ravni Skupnosti,- dejavnosti za ozaveščanje, namenjene spodbujanju enakosti spolov, zlasti prek študij, kampanj in seminarjev,- razširjanje informacij o ukrepih Skupnosti za spodbujanje enakosti spolov,- dejavnosti za spodbujanje med drugim usklajevanja poklicnega in družinskega življenja, sodelovanja žensk pri odločanju, boja proti nasilju nad ženskami, boja proti strereotipom v zvezi s spoli in proti diskriminaciji pri delu,- ukrepe za spodbujanje sodelovanja z ženskimi organizacijami v tretjih državah in ozaveščanje o položaju žensk po svetu.1.2 Dejavnosti Evropskega ženskega lobija pri zastopanju in koordinaciji nevladnih ženskih organizacij in pri prenosu informacij o ženskah evropskim institucijam in nevladnim organizacijam bodo obsegale naslednje:- spodbujanje izvajanja Izhodišč za ukrepanje, sprejetih v Pekingu (Združeni narodi),- prizadevanje za izboljšanje evropske zakonodaje o enakosti spolov in vključevanje žensk v vsa področja politike,- sodelovanje na zasedanjih in konferencah o enakosti spolov,- ukrepanje na način, da se stališča in interesi žensk upoštevajo v evropski in nacionalnih politikah, zlasti s spodbujanjem njihovega sodelovanja pri odločanju,- krepitev enakosti moških in žensk v procesu širitve EU in spodbujanje sodelovanja z ženskimi organizacijami v državah pristopnicah.2. Izvajanje dejavnosti, ki jih je treba podpiratiDejavnosti, ki jih izvajajo organizacije, ki so upravičene prejeti dotacijo Skupnosti v okviru programa, bodo razdeljene po naslednjih področjih:2.1 Področje 1: stalne dejavnosti Evropskega ženskega lobija, katerega članice so med drugim organizacije v državah članicah Evropske unije ob upoštevanju naslednjih načel:- prosta izbira svojih članic,- svobodno mora opravljati svoje dejavnosti v skladu s točko 1.2.2.2 Področje 2: sssstalne dejavnosti organizacije s ciljem splošnega evropskega interesa na področju enakosti spolov ali s ciljem, ki je sestavni del politike Evropske unije na tem področju.V skladu s členom 2 to velja za neprofitne ustanove, ki opravljajo svoje dejavnosti izključno za doseganje enakosti moških in žensk, ali za organizacije s širšim ciljem, ki del svojih dejavnosti izvajajo izključno za spodbujanje enakosti moških in žensk.Letna dotacija za poslovanje se lahko dodeli za spodbujanje izvajanja takšnega rednega programa dela organizacije.2.3 Področje 3: posebni ukrepi organizacije s ciljem splošnega evropskega interesa na področju enakosti moških in žensk ali s ciljem, ki je sestavni del politike Evropske unije na tem področju.3. Izbira prejemnikov dotacij3.1 Dotacija za poslovanje se lahko dodeli po odobritvi ustreznega načrta dela in proračuna neposredno Evropskemu ženskemu lobiju s področja 1 programa.3.2 Organizacije, upravičene do dotacij v skladu s področjem področja 2 Programa, se izberejo po pozivu za zbiranje predlogov.3.3 Organizacije, upravičene do dotacij za posebne ukrepe v skladu s področjem področja 3 Programa, se izberejo po pozivu za zbiranje predlogov.4. Preverjanja in revizija4.1 Prejemnik dotacije za poslovanje mora za Komisijo hraniti vsa dokazila o izdatkih, nastalih med letom podpore, vključno z revidiranimi računovodskimi izkazi, za obdobje pet let od zadnjega plačila. Prejemnik dotacije mora zagotoviti, da so, kjer je to primerno, dokazila, ki jih hranijo partnerji ali članice oziroma člani organizacij, dana na razpolago Komisiji.4.2 Komisija lahko uvede revizijo o uporabi dotacije, ki jo opravi bodisi njeno osebje ali drug usposobljen zunanji organ po njeni izbiri. Te revizije se lahko opravijo kadarkoli v času sporazuma o finančni podpori in v roku pet let po datumu izplačila preostalega zneska. Če je potrebno, se lahko Komisija na podlagi izsledkov revizije odloči za povrnitev neupravičenih izplačil.4.3 Osebje Komisije in zunanji sodelavci oziroma sodelavke, ki jih potrdi Komisija, imajo ustrezno pravico dostopa zlasti do pisarn prejemnika in do vseh podatkov, ki bi utegnili biti koristni za opravljanje takšnih revizij, zlasti do podatkov v elektronski obliki.4.4 Računsko sodišče in Evropski urad za boj proti goljufijam (OLAF) imata enake pravice kot Komisija, zlasti glede dostopa.4.5 Za zaščito finančnih interesov Evropske skupnosti v zvezi z goljufijami in drugimi nepravilnostmi lahko Komisija opravi nadzore na kraju samem in preglede v okviru programa v skladu z Uredbo Sveta (Euratom, ES) št. 2185/96 [1]. Če je potrebno, opravlja preiskave, ki jih ureja Uredba (ES) št. 1073/1999 Evropskega parlamenta in Sveta [2], Evropski urad za boj proti goljufijam (OLAF).[1] UL L 292, 15.11.1996, str. 2.[2] UL L 136, 31.5.1999, str. 1.--------------------------------------------------


title: Sklep Sveta z dne 16. decembra 1993 o sklenitvi carinske konvencije o začasnem uvozu gospodarskih cestnih vozil (1956) in sprejetju resolucije Združenih narodov o uporabi zvezkov o carinskem prehodu in zvezkov CPD, ki se nanašajo na gospodarska cestna vozila

text:
Pomembno pravno obvestilo

|

31994D0111

Uradni list L 056 , 26/02/1994 str. 0027 - 0027 finska posebna izdaja: poglavje 2 zvezek 11 str. 0067  švedska posebna izdaja: poglavje 2 zvezek 11 str. 0067

		Sklep Svetaz dne 16. decembra 1993o sklenitvi carinske konvencije o začasnem uvozu gospodarskih cestnih vozil (1956) in sprejetju resolucije Združenih narodov o uporabi zvezkov o carinskem prehodu in zvezkov CPD, ki se nanašajo na gospodarska cestna vozila(94/111/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 Pogodbe, skupaj s členom 228(2),ob upoštevanju predloga Komisije,ker carinska konvencija o začasnem uvozu gospodarskih cestnih vozil, usklajena s pogajanji pod okriljem Organizacije združenih narodov ter podpisana v Ženevi 18. maja 1956, vključuje pogoje in postopke za začasni uvoz gospodarskih cestnih vozil na carinska območja Skupnosti in tretjih držav, ter predstavlja carinski sporazum, ki bi lahko učinkovito pomagal razširiti menjavo s tujino;ker je po členu 33(2 bis) Konvencija odprta za pristop regionalnih organizacij za gospodarsko povezovanje;ker so prav tako vse države članice Skupnosti pogodbenice Konvencije;ker mora Skupnost, če želi postati pogodbenica, deponirati pri generalnemu sekretarju Organizacije združenih narodov listino za pristop;ker so obstoječe določbe Skupnosti o začasnem uvozu cestnih vozil za gospodarsko uporabo usklajene s tistimi iz Konvencije in zato ni treba izraziti pridržkov glede člena 38 Konvencije;ker je primerno, da se Konvencija odobri;ker bi bilo primerno sočasno sprejeti tudi resolucijo Združenih narodov z dne 2. julija 1993 o uporabi zvezkov o carinskem prehodu in zvezkov CPD, ki se nanašajo na gospodarska cestna vozila,SKLENIL:Člen 11. Carinska konvencija o uvozu gospodarskih cestnih vozil se odobri v imenu Skupnosti.Besedilo Konvencije je navedeno v Prilogi I.2. Skupnost sprejme resolucijo Združenih narodov z dne 2. julija 1993 o uporabi zvezkov o carinskem prehodu in zvezkov CPD, ki se nanašajo na gospodarska cestna vozila, skladno s pogoji iz Priloge II k temu sklepu.Člen 21. Predsednik Sveta je pooblaščen, da določi osebo, ki bo v imenu Skupnosti pooblaščena za deponiranje instrumenta za pristop h Konvenciji.2. Tako določena oseba obvesti generalnega sekretarja Združenih narodov o sprejetju resolucije.3. Komisijo se pooblasti, da po posvetu z državami članicami in deponiranju instrumenta za pristop iz odstavka 1 pošlje generalnemu sekretarju Združenih narodov informacijo iz člena 33(2) (bis) Konvencije.V Bruslju, 16. decembra 1993Za SvetPredsednikR. Urbain--------------------------------------------------


title: Sklep Sveta (EU) 2017/1908 z dne 12. oktobra 2017 o izvajanju nekaterih določb schengenskega pravnega reda, ki se nanašajo na vizumski informacijski sistem, v Republiki Bolgariji in Romuniji

text:
               19.10.2017

               SL

               Uradni list Evropske unije

               L 269/39

         SKLEP SVETA (EU) 2017/1908
   z dne 12. oktobra 2017
   o izvajanju nekaterih določb schengenskega pravnega reda, ki se nanašajo na vizumski informacijski sistem, v Republiki Bolgariji in Romuniji
   SVET EVROPSKE UNIJE JE –
   ob upoštevanju Akta o pristopu Republike Bolgarije in Romunije in zlasti člena 4(2) Akta,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               V skladu s prvim pododstavkom člena 4(2) Akta o pristopu iz leta 2005 se določbe schengenskega pravnega reda, ki niso navedene v Prilogi II k navedenemu aktu, h kateremu ob svojem pristopu pristopita Bolgarija in Romunija, v Bolgariji in Romuniji uporabljajo na podlagi sklepa Sveta, ki se sprejme v ta namen, potem ko je preverjeno, da so izpolnjeni vsi potrebni pogoji za uporabo vseh delov schengenskega pravnega reda.

               (2)

               Svet je 9. junija 2011 v skladu z veljavnimi postopki schengenskega ocenjevanja sklenil, da Bolgarija in Romunija izpolnjujeta pogoje na vseh področjih schengenskega pravnega reda, ki se nanašajo na zračne meje, kopenske meje, policijsko sodelovanje, varstvo podatkov, schengenski informacijski sistem, morske meje in vizume.

               (3)

               S Sklepom št. 565/2014/EU Evropskega parlamenta in Sveta (2) je bil uveden poenostavljen režim nadzora oseb na zunanjih mejah. Ta režim temelji na tem, da Bolgarija, Hrvaška, Ciper in Romunija enostransko priznajo nekatere listine, zlasti schengenske vizume, kot enakovredne svojim nacionalnim vizumom za tranzit čez svoje ozemlje ali predvideno bivanje na njem, ki ne presega 90 dni v katerem koli 180-dnevnem obdobju.

               (4)

               Primerno je, da se Bolgariji in Romuniji od začetka veljavnosti tega sklepa odobri vpogled v podatke iz vizumskega informacijskega sistema (VIS) v načinu „samo za branje“, brez pravic za vnos, spremembo ali izbris podatkov v sistemu VIS. To je za poenostavitev nacionalnega postopka za pridobitev vizuma, da se preprečijo goljufije in vsakršne zlorabe schengenskih vizumov s preverjanjem njihove veljavnosti in verodostojnosti na podlagi podatkov, shranjenih v VIS, za enostavnejše preverjanje državljanov tretjih držav, ki imajo schengenski vizum, na mejnih prehodih na zunanjih mejah in znotraj ozemlja držav članic, za lažjo določitev države članice, ki je odgovorna za obravnavo prošenj za mednarodno zaščito, da se olajša obravnava tovrstnih vlog, in za povečanje ravni varnosti na ozemlju držav članic zaradi lažjega boja proti hudim kaznivim dejanjem in terorizmu. Dostop za vpogled in uporabo podatkov VIS bi moral biti v pomoč tudi pri ugotavljanju istovetnosti osebe, ki morda ne izpolnjuje ali ne izpolnjuje več pogojev za vstop ali bivanje na ozemlju zadevne države članice.

               (5)

               Zato je zaželeno sprejeti sklep o izvajanju ustreznih določb v zvezi z VIS, kot so navedene v Prilogi, pa tudi vseh naknadnih sprememb zadevnih določb. Izvajanje takih določb bi bilo treba omejiti, tako da bi zajemalo le določbe, povezane z dostopom za vpogled v podatke VIS v načinu „samo za branje“. Zato bi bilo treba Bolgarijo in Romunijo pooblastiti za dostop do podatkov VIS za namene vpogleda ter v skladu s postopki in pogoji, določenimi v zadevnih določbah. V Prilogi bi bilo treba navesti ustrezni pravni red v zvezi z dostopom za vpogled v podatke VIS. Vendar pa se Uredba (EU) št. 1077/2011 Evropskega parlamenta in Sveta (3), Odločba Sveta 2004/512/ES (4) in Odločba Komisije 2006/648/ES (5) že uporabljajo v Bolgariji in Romuniji. Zato niso vključeni v Prilogo.

               (6)

               Zaželeno je tudi, da se določi datum, od katerega naj bi se navedene določbe schengenskega pravnega reda, ki se nanašajo na VIS, v Bolgariji in Romuniji začele uporabljati v skladu z Uredbo (ES) št. 767/2008 Evropskega parlamenta in Sveta (6). To naj bi se zgodilo takoj, ko Bolgarija in Romunija uradno obvestita Komisijo, da so bili uspešno zaključeni vsi zadevni celoviti preskusi, ki jih izvede agencija eu-LISA.

               (7)

               Odpravo kontrol na notranjih mejah zadevnih držav članic in njuno polno sodelovanje pri izvajanju schengenskega pravnega reda na področju skupne vizumske politike bi bilo treba urediti v posebnem sklepu Sveta, ki se sprejme s soglasjem v skladu s členom 4(2) Akta o pristopu iz leta 2005. Do sprejetja navedenega sklepa, s katerim se bodo začele izvajati določbe, ki se uporabljajo na področju vizumov za kratkoročno prebivanje in niso navedene v Prilogi k temu sklepu, ki zadeva Bolgarijo in Romunijo, vključujejo pa zlasti Vizumski zakonik (7) in določbe, sprejete za namene njegovega izvajanja, Bolgariji in Romuniji ni dovoljeno izdajati schengenskih vizumov in vizume za kratkoročno prebivanje še naprej izdajata v skladu z nacionalnim pravom. Do datuma, določenega v navedenem sklepu, se ohranijo omejitve glede uporabe VIS iz tega sklepa, zlasti tiste, ki zadevajo pravico do vnosa ustreznih podatkov v sistem.

               (8)

               Vseeno pa je zaželeno, da se organom v Bolgariji in Romuniji, pristojnim za izdajo vizumov, med tem prehodnim obdobjem odobri dostop za vpogled v podatke VIS v načinu „samo za branje“, in sicer za namene obravnave vlog za izdajo vizumov za kratkoročno prebivanje v skladu z nacionalnim pravom in sprejemanja odločitev o njih. To vključuje odločitve o razveljavitvi, preklicu, podaljšanju ali skrajšanju veljavnosti vizumov, izdanih v skladu z ustreznimi nacionalnimi določbami.

               (9)

               Glede na to, da se je preverjanje v skladu z veljavnimi postopki schengenskega ocenjevanja za Bolgarijo in Romunijo že zaključilo, kot določa člen 4(2) Akta o pristopu iz leta 2005, se preverjanje iz člena 1(1)(b) Uredbe Sveta (EU) št. 1053/2013 (8) za ti državi članici ne bo izvedlo. Določbe iz Priloge naj bi se po sprejetju tega sklepa začele izvajati šele, ko bosta Bolgarija in/ali Romunija uspešno prestali celovite preskuse, ki jih izvede agencija eu-LISA, in bo o njih ustrezno obveščena tudi Komisija. Poleg tega je zaželeno, da Bolgarija in Romunija zaprosita strokovnjake iz držav članic in Komisijo, naj izvedejo pregled uporabe zadevnih določb.

               (10)

               Ta sklep predstavlja za Islandijo in Norveško razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (9), ki spadajo na področje iz točk B in G člena 1 Sklepa Sveta 1999/437/ES (10).

               (11)

               Ta sklep za Švico predstavlja razvoj določb schengenskega pravnega reda v smislu Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (11), ki spadajo na področje iz točk B in G člena 1 Sklepa 1999/437/ES v povezavi s členom 3 Sklepa Sveta 2008/146/ES (12).

               (12)

               Ta sklep za Lihtenštajn predstavlja razvoj določb schengenskega pravnega reda v smislu Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (13), ki spadajo na področje iz točk B in G člena 1 Sklepa 1999/437/ES v povezavi s členom 3 Sklepa Sveta 2011/350/EU (14) –

         SPREJEL NASLEDNJI SKLEP:
   Člen 1
   1.   Določbe schengenskega pravnega reda, ki se nanašajo na VIS, iz Priloge se uporabljajo v Bolgariji in Romuniji, med tema državama in v njunih odnosih s Kraljevino Belgijo, Češko republiko, Kraljevino Dansko, Zvezno republiko Nemčijo, Republiko Estonijo, Helensko republiko, Kraljevino Španijo, Francosko republiko, Italijansko republiko, Republiko Latvijo, Republiko Litvo,Velikim vojvodstvom Luksemburg, Madžarsko, Republiko Malto, Kraljevino Nizozemsko, Republiko Avstrijo, Republiko Poljsko, Portugalsko republiko, Republiko Slovenijo, Slovaško republiko, Republiko Finsko in Kraljevino Švedsko ter Republiko Islandijo, Kneževino Lihtenštajn, Kraljevino Norveško in Švicarsko konfederacijo. Navedene določbe se uporabljajo po uspešnem zaključku vseh zadevnih celovitih preskusov v zvezi z določbami iz Priloge, ki jih izvede agencija eu-LISA in uradno obvesti Bolgarijo in Romunijo ter Komisijo, da so bili navedeni preskusi uspešno zaključeni. Poleg tega Bolgarija in Romunija lahko zaprosita strokovnjake iz držav članic in Komisijo, naj izvedejo pregled uporabe zadevnih določb.
   2.   Do sprejetja sklepa Sveta o odpravi kontrol na notranjih mejah držav članic lahko imajo organi v Bolgariji in Romuniji, pristojni za izdajo vizumov, dostop do sistema VIS za vpogled v načinu „samo za branje“, in sicer za namene:

               (a)

               obravnave vlog za izdajo vizumov za kratkoročno prebivanje, ki jih izdata Bolgarija in Romunija v skladu z nacionalnim pravom;

               (b)

               sprejemanja odločitev o teh vlogah, vključno z odločitvami o razveljavitvi, preklicu, podaljšanju ali skrajšanju veljavnosti vizumov, izdanih v skladu z ustreznimi nacionalnimi določbami.

         Člen 2
   Ta sklep začne veljati na dan sprejetja.
   Uporablja se od datuma, ki ga določi Komisija, potem ko jo Bolgarija in Romunija uradno obvestita, da so bili celoviti preskusi iz člena 1(1) uspešno zaključeni.
   Člen 3
   Ta sklep se uporablja v skladu s Pogodbama.

      V Luxembourgu, 12. oktobra 2017

            Za Svet

            Predsednik

         U. REINSALU

      (1)  Mnenje z dne 4. oktobra 2017 (še ni objavljeno v Uradnem listu).

      (2)  Sklep št. 565/2014/EU Evropskega parlamenta in Sveta z dne 15. maja 2014 o uvedbi poenostavljenega režima nadzora oseb na zunanjih mejah, ki temelji na tem, da Bolgarija, Hrvaška, Ciper in Romunija enostransko priznajo nekatere listine kot enakovredne svojim nacionalnim vizumom za tranzit čez svoje ozemlje ali predvideno bivanje na svojem ozemlju, ki ne presega 90 dni v katerem koli 180-dnevnem obdobju, ter o razveljavitvi odločb št. 895/2006/ES in št. 582/2008/ES (UL L 157, 27.5.2014, str. 23).

      (3)  Uredba (EU) št. 1077/2011 Evropskega parlamenta in Sveta z dne 25. oktobra 2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (UL L 286, 1.11.2011, str. 1).

      (4)  Odločba Sveta 2004/512/ES z dne 8. junija 2004 o vzpostavitvi vizumskega informacijskega sistema (VIS) (UL L 213, 15.6.2004, str. 5).

      (5)  Odločba Komisije 2006/648/ES z dne 22. septembra 2006 o tehničnih zahtevah glede standardov za biometrične značilnosti v zvezi z razvojem vizumskega informacijskega sistema (UL L 267, 27.9.2006, str. 41).

      (6)  Uredba (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (UL L 218, 13.8.2008, str. 60).

      (7)  Uredba (ES) št. 810/2009 Evropskega parlamenta in Sveta z dne 13. julija 2009 o vizumskem zakoniku Skupnosti (Vizumski zakonik) (UL L 243, 15.9.2009, str. 1).

      (8)  Uredba Sveta (EU) št. 1053/2013 z dne 7. oktobra 2013 o vzpostavitvi ocenjevalnega in spremljevalnega mehanizma za preverjanje uporabe schengenskega pravnega reda in razveljavitvi Sklepa Izvršnega odbora z dne 16. septembra 1998 o ustanovitvi stalnega odbora o ocenjevanju in izvajanju Schengenskega sporazuma (UL L 295, 6.11.2013, str. 27).

      (9)  UL L 176, 10.7.1999, str. 36.

      (10)  Sklep Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (UL L 176, 10.7.1999, str. 31).

      (11)  UL L 53, 27.2.2008, str. 52.

      (12)  Sklep Sveta 2008/146/ES z dne 28. januarja 2008 o sklenitvi Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v imenu Evropske skupnosti (UL L 53, 27.2.2008, str. 1).

      (13)  UL L 160, 18.6.2011, str. 21.

      (14)  Sklep Sveta 2011/350/EU z dne 7. marca 2011 o sklenitvi Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, v zvezi z odpravo kontrol na notranjih mejah in prostim gibanjem oseb, v imenu Evropske unije (UL L 160, 18.6.2011, str. 19).

      PRILOGA

         Seznam določb schengenskega pravnega reda v zvezi s sistemom VIS, ki se uporabljajo v Bolgariji in Romuniji

                  1.

                  Člen 1 in členi 126 do 130 Konvencije o izvajanju schengenskega sporazuma z dne 14. junija 1985 med vladami držav Gospodarske unije Beneluks, Zvezne republike Nemčije in Francoske republike o postopni odpravi kontrol na skupnih mejah (Schengenska konvencija) (UL L 239, 22.9.2000, str. 19), kolikor so povezani z drugimi določbami iz te priloge;

                  2.

                  Odločba Sveta 2004/512/ES z dne 8. junija 2004 o vzpostavitvi vizumskega informacijskega sistema (VIS) (UL L 213, 15.6.2004, str. 5);

                  3.

                  naslednje določbe Uredbe (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (UL L 218, 13.8.2008, str. 60):

                              —

                              poglavje I, razen člena 6(1),

                              —

                              člen 15, ki se smiselno uporablja za obravnavo vlog za izdajo vizumov za kratkoročno prebivanje, ki jih izdata Bolgarija in Romunija v skladu z nacionalnim pravom, vključno s sprejemanjem odločitev o teh vlogah,

                              —

                              poglavje III,

                              —

                              poglavje V, razen člena 31(2) in (3),

                              —

                              poglavji VI in VII, razen člena 50(6);

                  4.

                  Sklep Sveta 2008/633/PNZ z dne 23. junija 2008 o dostopu imenovanih organov držav članic in Europola do vizumskega informacijskega sistema (VIS) za iskanje podatkov za namene preprečevanja, odkrivanja in preiskovanja terorističnih dejanj in drugih hudih kaznivih dejanj (UL L 218, 13.8.2008, str. 129);

                  5.

                  člen 21(2), člen 37(1) in člen 43(5) Uredbe (ES) št. 810/2009 Evropskega parlamenta in Sveta z dne 13. julija 2009 o vizumskem zakoniku Skupnosti (Vizumski zakonik) (UL L 243, 15.9.2009, str. 1);

                  6.

                  Odločba Komisije 2009/756/ES z dne 9. oktobra 2009 o določitvi zahtev za ločljivost in uporabo prstnih odtisov za biometrično identifikacijo in preverjanje v vizumskem informacijskem sistemu (UL L 270, 15.10.2009, str. 14);

                  7.

                  Odločba Komisije 2009/876/ES z dne 30. novembra 2009 o sprejetju tehničnih izvedbenih ukrepov za vnos podatkov in povezovanje vlog, za dostop do podatkov, za spremembo, izbris in predčasen izbris podatkov ter dostop do evidenc o vseh postopkih obdelave podatkov v vizumskem informacijskem sistemu (UL L 315, 2.12.2009, str. 30), kolikor se ta odločba nanaša na obravnavo vlog za izdajo vizumov;

                  8.

                  naslov II in priloge k Uredbi (EU) 2016/399 Evropskega parlamenta in Sveta z dne 9. marca 2016 o Zakoniku Unije o pravilih, ki urejajo gibanje oseb prek meja (Zakonik o schengenskih mejah) (UL L 77, 23.3.2016, str. 1), kolikor se nanašajo na VIS.


title: 2013/16/EU: Sklep Evropskega parlamenta in Sveta z dne 12. decembra 2012 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/018 ES/País Vasco Productos metálicos, Španija)

text:
               12.1.2013

               SL

               Uradni list Evropske unije

               L 8/15

         SKLEP EVROPSKEGA PARLAMENTA IN SVETA
   z dne 12. decembra 2012
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/018 ES/País Vasco Productos metálicos, Španija)
   (2013/16/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene med 1. majem 2009 in 30. decembrom 2011, razširjeno, da bi vključili podporo za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Španija je 28. decembra 2011 predložila vlogo za uporabo sredstev ESPG v zvezi s presežnimi delavci v 423 podjetjih, ki delujejo v sektorju, razvrščenem v oddelek 25 NACE Revizija 2 („Proizvodnja kovinskih izdelkov, razen strojev in naprav“), v regiji País Vasco (ES21) na ravni NUTS II, z dodatnimi informacijami pa jo je dopolnila do 5. septembra 2012. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 1 299 545 EUR.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Španija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji zagotovi vsota 1 299 545 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 12. decembra 2012

            Za Evropski parlament

            Predsednik

         M. SCHULZ

            Za Svet

            Predsednik

         A. D. MAVROYIANNIS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2010/479/EU: Sklep Sveta z dne 12. julija 2010 o stališču Evropske unije, ki se sprejme v Skupnem svetu EU-Mehika v zvezi s Prilogo III k Sklepu št. 2/2000 Skupnega sveta EU-Mehika o opredelitvi koncepta „izdelki s poreklom“ in metodah upravnega sodelovanja

text:
               4.9.2010

               SL

               Uradni list Evropske unije

               L 234/14

         SKLEP SVETA
   z dne 12. julija 2010
   o stališču Evropske unije, ki se sprejme v Skupnem svetu EU-Mehika v zvezi s Prilogo III k Sklepu št. 2/2000 Skupnega sveta EU-Mehika o opredelitvi koncepta „izdelki s poreklom“ in metodah upravnega sodelovanja
   (2010/479/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Skupna deklaracija V (1) k Sklepu št. 2/2000 Skupnega sveta EU-Mehika (2), ki je bil ustanovljen s Sporazumom o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi ter podpisan v Bruslju 8. decembra 1997 (3), (v nadaljnjem besedilu: Sklep št. 2/2000) določa, da bo Skupni odbor EU-Mehika, ki je bil ustanovljen s tem sporazumom, pregledal potrebo po podaljšanju obdobja izvajanja pravil o poreklu iz opomb 2 in 3 Dodatka II(a) Priloge III k Sklepu št. 2/2000 po 30. juniju 2003.

               (2)

               Skupni odbor je 22. marca 2004 in 14. junija 2007 sprejel Sklep št. 1/2004 (4) in Sklep št. 1/2007 (5) o podaljšanju obdobja izvajanja pravil o poreklu iz navedenih opomb do 30. junija 2006 oziroma do 30. junija 2009.

               (3)

               V skladu z analizo ustreznega gospodarskega položaja, ki je bila opravljena na podlagi Skupne deklaracije V, je ustrezno, da se začasno ponovno podaljša obdobje izvajanja pravil o poreklu iz opomb 2 in 3 Dodatka II(a) Priloge III k Sklepu št. 2/2000 in se tako zagotovi nadaljnja uporaba vzajemno priznanih ugodnosti v skladu z navedenim sklepom.

               (4)

               Podaljšanje obdobja izvajanja pravil o poreklu iz opomb 2 in 3 Dodatka II(a) Priloge III k Sklepu št. 2/2000, ki ga je s Sklepom št. 1/2007 odobril Skupni odbor, je poteklo 30. junija 2009, zato je predlagani sklep o ponovnem podaljšanju primerno uporabiti retroaktivno od 1. julija 2009, da bi se izognili motnjam v obstoječih gospodarskih razmerah –

         SPREJEL NASLEDNJI SKLEP:
   Člen 1
   Stališče v zvezi s Prilogo III k Sklepu št. 2/2000, ki ga sprejme Unija v okviru Skupnega odbora EU-Mehika, je navedeno v priloženem osnutku sklepa Skupnega odbora.
   Člen 2
   Sklep Skupnega odbora se objavi v Uradnem listu Evropske unije.

      V Bruslju, 12. julija 2010

            Za Svet

            Predsednica

         S. LARUELLE

      (1)  UL L 245, 29.9.2000, str. 1167.

      (2)  UL L 157, 30.6.2000, str. 10 in UL L 245, 29.9.2000, str. 1 (priloge).

      (3)  UL L 276, 28.10.2000, str. 45.

      (4)  UL L 113, 20.4.2004, str. 60.

      (5)  UL L 279, 23.10.2007, str. 15.

      PRILOGA

         Predlog
         SKLEPA SKUPNEGA ODBORA EU-MEHIKA
         št. …/2009
         z dne
         v zvezi s Prilogo III k Sklepu št. 2/2000 Skupnega sveta EU-Mehika z dne 23. marca 2000 o opredelitvi koncepta izdelki s poreklom in metodah upravnega sodelovanja
         SKUPNI ODBOR JE –
         ob upoštevanju Sklepa št. 2/2000 Skupnega sveta EU-Mehika z dne 23. marca 2000 (v nadaljnjem besedilu: Sklep št. 2/2000) in zlasti opomb 2 in 3 Dodatka II(a) Priloge III o opredelitvi koncepta „izdelki s poreklom“ in metodah upravnega sodelovanja ter Skupne deklaracije V k Sklepu,
         ob upoštevanju naslednjega:

                     (1)

                     Priloga III k Sklepu št. 2/2000 določa pravila o poreklu za izdelke s poreklom z ozemlja pogodbenic Sporazuma.

                     (2)

                     V skladu s Skupno deklaracijo V Skupni odbor preuči potrebo po podaljšanju obdobja izvajanja pravil o poreklu iz opomb 2 in 3 Dodatka II(a) Priloge III k Sklepu št. 2/2000 po 30. juniju 2003, če se gospodarske razmere, zaradi katerih je bilo pravilo iz navedenih opomb uvedeno, nadaljujejo. Skupni odbor EU-Mehika je 22. marca 2004 in 14. junija 2007 sprejel Sklep št. 1/2004 in Sklep št. 1/2007 o podaljšanju obdobja izvajanja pravil o poreklu iz opomb 2 in 3 Dodatka II(a) Priloge III k Sklepu št. 2/2000 do 30. junija 2006 oziroma do 30. junija 2009.

                     (3)

                     V skladu z analizo ustreznih gospodarskih razmer, ki je bila opravljena na podlagi Skupne deklaracije V, je ustrezno, da se začasno podaljša obdobje izvajanja pravil o poreklu iz opomb 2 in 3 Dodatka II(a) Priloge III k Sklepu št. 2/2000, da se zagotovi nadaljnja uporaba vzajemno priznanih ugodnosti v skladu s Sklepom št. 2/2000 –

               SPREJEL NASLEDNJI SKLEP:
         Člen 1
         Pravila o poreklu iz opomb 2 in 3 Dodatka II(a) Priloge III k Sklepu št. 2/2000 se uporabljajo do 30. junija 2014, namesto pravil o poreklu iz Dodatka II Priloge III k Sklepu št. 2/2000.
         Člen 2
         Ta sklep začne veljati na dan, ko se pogodbenici medsebojno pisno obvestita, da so njuni pravni postopki končani.
         Člen 1 se uporablja od 1. julija 2009.

            V Bruslju,

                  Za Skupni odbor

                  Predsednik


title: Sklep Sveta z dne 28. septembra 1987 o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Libanonsko republiko

text:
Pomembno pravno obvestilo

|

31987D0513

Uradni list L 297 , 21/10/1987 str. 0028 - 0028 finska posebna izdaja: poglavje 11 zvezek 13 str. 0063  švedska posebna izdaja: poglavje 11 zvezek 13 str. 0063

		Sklep Svetaz dne 28. septembra 1987o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Libanonsko republiko(87/513/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, zlasti člena 238,ob upoštevanju priporočila Komisije,ob upoštevanju soglasja Evropskega parlamenta [1],ker je treba potrditi Dodatni protokol k Sporazumu o sodelovanju med Evropsko gospodarsko skupnostjo in Libanonsko republiko [2], podpisanim v Bruslju 3. maja 1977,SKLENIL:Člen 1V imenu Skupnosti se s tem sklepom potrdi Dodatni protokol k Sporazumu o sodelovanju med Evropsko gospodarsko skupnostjo in Libanonsko republiko.Besedilo protokola je priloženo temu sklepu.Člen 2Predsednik Sveta opravi notifikacijo, predvideno v členu 5 protokola [3].Člen 3Ta sklep začne veljati dan po objavi v Uradnem listu Evropskih skupnosti.V Bruslju, 28. septembra 1987Za SvetPredsednikB. Haarder[1] Soglasje z dne 16. septembra 1987 (še ni objavljeno v Uradnem listu).[2] UL L 267, 27. 9. 1978, str. 2.[3] Dan začetka veljavnosti Protokola bo Generalni sekretariat Sveta objavil v Uradnem listu Evropskih skupnosti.--------------------------------------------------


title: 2006/212/ES: Sklep Sveta z dne  14. marca 2006  o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Österreichische Nationalbank

text:
               16.3.2006

               SL

               Uradni list Evropske unije

               L 79/25

      SKLEP SVETA

   z dne 14. marca 2006
   o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Österreichische Nationalbank
   (2006/212/ES)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen Pogodbi o ustanovitvi Evropske skupnosti, in zlasti člena 27(1) Protokola,
   ob upoštevanju Priporočila ECB/2006/1 Evropske centralne banke z dne 1. februarja 2006 Svetu Evropske unije o zunanjih revizorjih centralne banke Österreichische Nationalbank (1),
   ob upoštevanju naslednjega:

               (1)

               Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opraviti neodvisni zunanji revizorji, ki jih priporoči Svet ECB in odobri Svet Evropske unije.

               (2)

               V skladu s členom 37(1) Zveznega zakona o Österreichische Nationalbank skupščina centralne banke Österreichische Nationalbank (ÖNB) vsako leto izbere dva revizorja in dva nadomestna revizorja. Nadomestna revizorja bosta dobila mandat le v primeru, če revizorja ne bi bila zmožna opraviti revizije.

               (3)

               Mandata sedanjih zunanjih revizorjev ÖNB ni mogoče podaljšati za nadaljnje obdobje po reviziji za poslovno leto 2005. Zaradi tega je treba imenovati zunanje revizorje od poslovnega leta 2006.

               (4)

               ÖNB je izbrala KPMG Alpen-Treuhand GmbH, TPA Horwath Wirtschaftsprüfung GmbH, Moore Stephens Austria Wirtschaftsprüfungsgesellschaft mbH in BDO Auxilia Treuhand GmbH za svoje nove zunanje revizorje v skladu z zakonodajo Skupnosti in avstrijsko zakonodajo o javnih naročilih, ECB pa meni, da le-ti izpolnjujejo potrebne pogoje za imenovanje.

               (5)

               Svet ECB je priporočil, naj se mandat zunanjih revizorjev vsako leto podaljša, pri čemer ne sme preseči skupnega obdobja petih letih.

               (6)

               Primerno je upoštevati priporočilo Sveta ECB in v skladu s tem spremeniti Sklep 1999/70/ES (2) –

         SKLENIL:
   Člen 1
   Člen 1(9) Sklepa 1999/70/ES se nadomesti z naslednjim:

      „9.   KPMG Alpen-Treuhand GmbH in TPA Horwath Wirtschaftsprüfung GmbH se skupaj odobrita za zunanja revizorja Österreichische Nationalbank (ÖNB) za poslovno leto 2006.
      Moore Stephens Austria Wirtschaftsprüfungsgesellschaft mbH in BDO Auxilia Treuhand GmbH se skupaj odobrita za nadomestna revizorja ÖNB za poslovno leto 2006.
      Ta mandat se lahko vsako leto podaljša, pri čemer ne sme preseči skupnega obdobja petih let, ki se konča najkasneje s poslovnim letom 2010.“

   Člen 2
   O tem sklepu se uradno obvesti Evropsko centralno banko.
   Člen 3
   Ta sklep se objavi v Uradnem listu Evropske unije.

      V Bruslju, 14. marca 2006

            Za Svet

            Predsednik

         K.-H. GRASSER

      (1)  UL C 34, 10.2.2006, str. 30.

      (2)  UL L 22, 29.1.1999, str. 69. Sklep, kakor je bil nazadnje spremenjen s Sklepom 2005/866/ES (UL L 318, 6.12.2005, str. 25).